‘તમારો પ્રસ્તાવ મને તો પણ સ્વીકાર્ય નહીં રહેશે, આનંદ. મારી પાછળ ભટકતી તમારી આંખોને મેં અનુભવી છે, પણ એથી મારા મનમાં સ્પંદન નથી ઊઠતાં, કેમ કે એમાં વિકાર છે, પ્રણયની શુદ્ધતા નથી. તમને મારા દેહનો મોહ થયો હશે આનંદ, મારા આત્માને જાણવાની; પામવાની આમાં દરકાર ક્યાં?’ તેજલ હાંફી ગઈ, ‘મારો હાથ થામનારો મારા મનનો માણીગર હશે, આનંદ અને તે તમે નથી. માટે મહેરબાની કરી તમાશો સર્જવાથી દૂર રહેજો.’ કહી તેણે સડસડાટ ડુંગર ચડવા માંડ્યો.